ജില്ലാ പൊലീസ് മേധാവിയുടെ വാഹനത്തില് അടിച്ച യുവാവ് മരിച്ച സംഭവം പൊലീസിനെതിരെ മാതാപിതാക്കള് കോട്ടയം ജില്ലാ പൊലീസ് മേധാവിയുടെ വാഹനത്തില് അടിച്ചിട്ട് ഓടിയ യുവാവ് മരിച്ച സംഭവത്തില് പൊലീസിനെതിരെ മാതാപിതാക്കള് രംഗത്ത്.വെച്ചൂര് സ്വദേശി ജിജോയുടെ മരണം കൊലപാതകമാണെന്നാണ് ബന്ധുക്കളുടെ ആരോപണം. എന്നാല് മദ്യലഹരിയില് മതില് ചാടി കടക്കുന്നതിടെ കാനയില് വീണ് മരിച്ചുവെന്നാണ് പൊലീസ് പറയുന്നത്. എസ് പിയുടെ വാഹനത്തില് അടിച്ച യുവാവ് മരിച്ച സംഭവം.കഴിഞ്ഞ ഞായറാഴ്ച ചക്രം പടിക്ക് സമീപത്ത് നിര്ത്തിയിട്ടിരുന്ന കോട്ടയം എസ്പിയുടെ വാഹനത്തില് ജിജോ കൈ കൊണ്ട് അടിച്ചു. പൊലീസിന്റെ വാഹനമാണെന്ന് അറിഞ്ഞതോടെ ജിജോ ഓടി മാറി. സമീപത്തെ ബാറില് ഓടിക്കയറിയ ജിജോയെ പിടികൂടാന് പൊലീസും ഒപ്പമെത്തി. പിന്നീടാണ് ബാറിന് പിറകിലെ കാനയില് നിന്നും ജിജോയുടെ മൃതദേഹം കണ്ടെത്തുന്നത്. ശ്വാസകോശത്തില് ചെളികയറി മരിച്ചുവെന്നാണ് പോസ്റ്റ്മോര്ട്ടം റിപ്പോര്ട്ട്. എന്നാല് ജിജോയെ കൊലപ്പെടുത്തിയതാണെന്നാണ് മാതാപിതാക്കളുടെ ആരോപണം.എന്നാല്, മാതാപിതാക്കളുടെ വാദം പൊലീസ് തള്ളുകയാണ്. ജിജോയെ അന്വേഷിച്ച് ബാറിലെത്തിയെങ്കിലും കണ്ടെത്താനായില്ലെന്ന് പൊലീസ് പറയുന്നു. സിസിടിവി ദൃശ്യങ്ങളും പൊലീസ് പുറത്തുവിട്ടു.മദ്യലഹരിയില് ഹോട്ടലിന് പിന്നിലെ മതില് ചാടിയപ്പോള് കാനയില് വീണതാകാമെന്നാണ് പൊലീസിന്റെ പ്രാഥമിക വിലയരുത്തല്. ജിജോയ്ക്ക് ഒപ്പമുണ്ടായിരുന്ന യുവാവിനെ ചോദ്യം ചെയ്തപ്പോള് ഇക്കാര്യം വ്യക്തമായെന്നും പോലീസ് പറയുന്നു.മാതാപിതാക്കള് പരാതി ഉന്നയിച്ച സാഹചര്യത്തില് കുമരകം പോലീസ് കേസ് രജിസ്റ്റര് ചെയ്ത് അന്വേഷണം ആരംഭിച്ചു..